***Notă informativă***

**Consultări publice cu privire la Planul de tabulare a rezultatelor finale ale Recensământului Populației și Locuințelor din anul 2024**

**Recensământul Populației și Locuințelor**(RPL)**are drept scop** oferirea informației de interes public despre populația cu reședință obișnuită pe teritoriul țării și locuințele acesteia pentru elaborarea, monitorizarea și evaluarea politicilor statului, pentru argumentarea deciziilor de dezvoltare umană, pentru cercetarea științifică.

**Recensământul are ca obiectiv** producerea, în condiții de comparabilitate internațională, a statisticilor oficiale naționale privind: numărul și distribuția teritorială a populației, la cel mai mic nivel teritorial; structura demografică și caracteristici socioeconomice; compoziția gospodăriilor casnice, condițiile de trai, locuințele populației și clădirile în care acestea se situează.

**Recensământul servește drept bază** pentru estimările anuale ale numărului populației țării și bază de sondaj pentru cercetările statistice selective în gospodării.

În perioada **8 aprilie - 7 iulie 2024** a fost desfășurată recenzarea populației și locuințelor, urmată de realizarea Anchetei postrecenzare în perioada 15 iulie-11 august 2024.

[Rezultatele preliminare ale RPL 2024](https://statistica.gov.md/ro/statistic_indicator_details/56), care includ date privind mărimea și structura populației pe sexe, grupe majore de vârstă, medii de reședință și țara de naștere, precum și distribuția populației pe regiuni de dezvoltare și în funcție de caracteristici etno-culturale (etnia, religia, limba maternă, limba vorbită de obicei, dificultăți în desfășurarea activităților zilnice), au fost diseminate la 30 ianuarie 2025.

Conform Hotărârii Guvernului nr. 951/2022*”Cu privire la organizarea și efectuarea recensământului populației și locuințelor din Republica Moldova în anul 2024”***diseminarea rezultatelor finale ale recensământului** este planificată înII etape: **timp de 12 luni** si **timp de 18 luni** de la finalizarea recenzării.

Lista subiectelor pentru diseminare **timp de 12 luni**:

**I**. Populația după distribuția (repartizarea) geografică

**II.** Caracteristici demografice ale populației I: sexe, vârste, medii de reședință, locul nașterii, cetățenie

**III.** Caracteristici demografice ale populației II: starea civilă și fertilitatea

**IV**. Caracteristicile etno-culturale ale populației

**V**. Caracteristicile educaționale ale populației

**VI**. Caracteristicile migraționale ale populației

**VII**. Populația după dificultăți de vedere, auz, mobilitate, memorare din viața de zi cu zi

**VIII**. Activitatea agricolă a gospodăriilor casnice.

Lista subiectelor pentru diseminare **timp de 18 luni**:

**IX**. Caracteristicile economice ale populației

**X**. Condiții de trai

**XI**. Locuințe

**XII**. Familii și gospodării casnice.

Urmare a consultărilor publice ale Planului de tabulare a rezultatelor finale ale Recensământul Populației și Locuințelor din anul 2024 acesta va fi definitivat și aprobat de către Biroul Național de Statistică.

Planul de tabulare a rezultatelor finale ale Recensământul Populației și Locuințelor din anul 2024 este elaborat în corespundere cu Principiile și recomandările [ONU](https://unstats.un.org/unsd/demographic-social/Standards-and-Methods/files/Principles_and_Recommendations/Population-and-Housing-Censuses/Series_M67rev3-E.pdf) pentru recensământul populației și locuințelor și avizat de Comisia Națională pentru Recensământul Populației și Locuințelor prin [Decizia nr. 17/2025](https://statistica.gov.md/files/files/Recensamint/Recesamint_2024/Sedinte_CNRPL_2025/Sedinte_CNRPL_23_01_2025/finale/2_Decizie_nr_17_CNRPL_23_01_25.pdf).

Pentru mai multe detalii despre Recensământ Populației și Locuințelor din 2024 accesați [aici](https://statistica.gov.md/ro/recensamantul-populatiei-si-al-locuintelor-2024-9940.html).